|  |  |
| --- | --- |
| Nr. înregistrare Prestator  ................../.............................. | Nr. înregistrare Beneficiar  ............./........……..…………… |

Cod Beneficiar: **..................**

**CONTRACT DE MONITORIZARE DOZIMETRICĂ INDIVIDUALĂ**

**pentru evaluarea dozelor primite de persoanele expuse profesional la radiații ionizante**

1. **Părțile contractante**

|  |  |
| --- | --- |
| **Denumire: S.C. RODOS LABORATORIES S.R.L** | **Adresa:** Sediul laboratorului în Măgurele, str. Atomiștilor, nr. 407, etaj 5, camera 507, Bloc Turn I.F.A., jud. Ilfov |
| **Cod fiscal:** 39807309 | **Cod poștal**: 077125 |
| **Nr. înregistrare la Registrul Comerțului:**  J23/4125/2018 | **Telefon:** 021.457.48.80  **Fax:** 021.457.40.97 |
| **Cont bancar:** RO60INGB0000999914482513 | **Banca:** ING BANK NV |
| **Adresă web:** [www.rodos-lab.ro](http://www.rodos-lab.ro) | **e-mail**: [office@rodos-lab.ro](mailto:office@rodos-lab.ro) |

reprezentată prin Păpușa ANDREI în calitate de Director Adjunct, numit în continuare “**Prestator**”

și

|  |  |
| --- | --- |
| **Denumire: .** …………………………………………….. | **Adresa:** ……………………… …………………….. |
| **Cod fiscal:** …………………………………………….. | **Cod poștal**: …………………………………………….. |
| **Nr. înregistrare la Registrul Comerțului:**  …………………………………………….. | **Telefon:** ……………………………………………..  Fax: …………………………………………….. |
| **Cont bancar:** …………………………………………….. | **Banca:** Banca Transilvania |
| **Adresă web:**  **Punct de lucru: *(se completează doar în cazul în care punctul de lucru nu este același cu sediul social)*** | **e-mail**: …………………………………………….. |

reprezentată prin ……………………………………………..în calitate de …………………………………………….., numit în continuare “**Beneficiar**”, a intervenit prezentul contract.

1. **Obiectul contractului**
   1. Prestatorul se obligă să presteze servicii de monitorizare dozimetrică individuală pentru lucrătorii expuși din evidența Beneficiarului, în perioada convenită și în conformitate cu obligațiile asumate în prezentul contract.
   2. Dozimetrele individuale utilizate pentru evaluarea dozelor de radiații primite de lucrătorii expuși sunt dozimetre autorizate CNCAN, specificate în certificatul de desemnare ca Organism Dozimetric emis de către Comisia Națională pentru Controlul Activităților Nucleare.
2. **Durata contractului**
   1. Durata prezentului contract este de ................. **luni**, începând de la data de .........................
   2. În situația în care la data semnării contractului Beneficiarul nu îndeplinește condițiile legale pentru începerea activității, contractul va începe să producă efecte de la data obținerii de către Beneficiar a autorizațiilor CNCAN. Beneficiarul va notifica în scris Prestatorul de îndată ce a obținut autorizațiile necesare, în vederea începerii monitorizării dozimetrice a lucrătorilor expuși.
   3. Acest contract se poate prelungi, în baza unui act adițional, semnat de ambele părți.
3. **Valoarea contractului** 
   1. Contravaloarea monitorizării dozimetrice este de **50,00 RON/persoană/lună** pentru monitorizarea dozimetrică la nivelul întregului organism, pentru radiații X și gama (fotoni). **Prețul nu include TVA 19%.**
   2. Prețul monitorizării dozimetrice individuale include toate aspectele legate de îndeplinirea cerințelor de reglementare emise de CNCAN: furnizarea dozimetrelor, procesarea și interpretarea, emiterea buletinelor dozimetrice. Arhivarea rezultatelor monitorizării dozimetrice se face conform Normelor de Dozimetrie Individuală și Radon publicate în Monitorul Oficial în data de 14 decembrie 2020.
   3. Expedierea dozimetrelor de la prestator către beneficiar se realizează:
      1. Prin Poșta Romană – inclus în preț
      2. Prin curier rapid – conform tarifelor practicate de Fan Courier.
   4. Expedierea dozimetrelor utilizate de la beneficiar către prestator se realizează pe cheltuiala beneficiarului.
   5. Contractul se încheie pentru un număr de **......** persoane. Orice modificare a numărului de persoane din evidența beneficiarului va fi notificată Prestatorului în scris.
   6. Valoarea anuală a contractului este de **................. RON,** la care se adaugă TVA, în cota stabilită de prevederile legale în vigoare.
4. **Modalitatea de plată**
   1. Plata serviciilor se va face **trimestrial/semestrial/anual,** după semnarea contractului, pe bază de factură emisă de către Prestator și transmisă prin sistemul RO e-Factura.
   2. Facturile însoțite de documentele însoțitoare solicitate, se vor transmite doar în format electronic pe adresa de e-mail a responsabilului de contract desemnat de beneficiar.
   3. Beneficiarul se obligă să achite contravaloarea serviciilor prestate cu ordin de plată, în termen de 30 zile de la data emiterii facturii fiscale de către Prestator.
5. **Obligații contractuale**
   1. **Obligațiile Prestatorului**:
      1. Prestatorul livrează dozimetrele individuale și documentele necesare până în data de 1 ale lunii calendaristice în care urmează să fie purtate.
      2. Prestatorul asigură servicii de evaluare a dozelor de radiații, folosind dozimetre individuale specificate în certificatul de desemnare ca Organism Dozimetric emis de CNCAN.
      3. Prestatorul are obligația de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu cerințele legale în vigoare.
      4. Prestatorul se obligă să asigure personal calificat, materiale, instalații și echipamente cerute pentru îndeplinirea obligațiilor prevăzute în contract și îndeplinirea cerințelor legale.
      5. Prestatorul se obligă să păstreze confidențialitatea datelor. Rezultatele raportate reprezintă proprietatea Beneficiarului și sunt raportate către Beneficiar și către autoritățile competente în domeniul nuclear (CNCAN, Direcția de Sănătate Publică teritorială), conform prevederile legale.
   2. **Obligațiile Beneficiarului:**
      1. Beneficiarul se obligă să plătească prețul serviciilor de monitorizare dozimetrică individuală prevăzut în prezentul contract, în conformitate cu prevederile de la Cap. 4 și Cap. 5 din prezentul contract.
      2. Beneficiarul va comunica în scris informațiile necesare pentru monitorizarea dozimetrică individuală, conform Anexei nr. 1 la contract: „Lista lucrătorilor expuși”. Orice modificare a acestor date va fi comunicată Prestatorului în scris, în cel mai scurt timp.
      3. Beneficiarul va utiliza dozimetrele individuale în conformitate cu condițiile prevăzute în Formularul nr. 2: „Cerințe generale privind monitorizarea dozimetrică individuală”.
      4. Dozimetrele individuale sunt dozimetre **reutilizabile** și sunt proprietatea Prestatorului. Aceste dozimetre sunt puse la dispoziția Beneficiarului în scopul monitorizării dozimetrice, în luna pentru care au fost atribuite. De aceea, în termen de **maximum 15 zile** de la sfârșitul perioadei de purtare, dozimetrele trebuie returnate pentru interpretare și evaluarea dozei.
      5. În cazul nereturnării dozimetrelor **în maxim 60 de zile** de la sfârșitul perioadei de purtare sau în cazul deteriorării fizice a dozimetrelor pe perioada în care sunt în posesia Beneficiarului, Prestatorul va percepe o taxă de întârziere în valoare de **150 lei /dozimetru întârziat/ deteriorat /pierdut**.
      6. Achitarea taxelor pentru dozimetrele întârziate nu înlătură obligația beneficiarului de a returna prestatorului dozimetrele, indiferent de starea acestora.
      7. **Achizitorul este direct răspunzător de ambalarea și returnarea în bune condiții a dozimetrelor utilizate. Achizitorul va lua toate măsurile necesare pentru evitarea deteriorării sau ruperii ambalajului conducând astfel la pierderea dozimetrelor. Costul dozimetrelor pierdute datorită ambalării în condiții necorespunzătoare va fi suportat de Achizitor.**
6. **Penalități**
   1. Pentru neexecutarea sau executarea necorespunzătoare a serviciilor ce constituie obiectul prezentului contract, precum și pentru întârzierea plății peste termenul scadent menționat la art. 6.2, părțile pot percepe penalități de întârziere de 0,05% pe zi din valoarea obligației neexecutate/executate necorespunzător, calculate până la executarea efectivă și integrală a acesteia, dar nu mai mult decât valoarea totală a acesteia.
   2. Părțile contractante se consideră puse în întârziere începând cu prima zi după scadență, fără a fi necesară notificarea prealabilă, conform prevederilor legale în vigoare.
7. **Încetarea contractului** 
   1. Prezentul contract încetează de drept:
      1. La data expirării perioadei de valabilitate a acestuia.
      2. În cazul în care instanța competentă a constatat că una dintre părți a intrat în faliment, lichidare sau dizolvare.
   2. Prezentul contract poate înceta prin acordul părților.
   3. Încetarea contractului pentru oricare dintre motivele sus-menționate nu va avea nici un efect asupra obligațiilor deja scadente între părți.
8. **Răspundere contractuala**
   1. Orice controversă sau dispută apărută între părți, născută din sau în legătura cu acest contract, sau din aplicarea sau interpretarea acestuia, sau din cauza unei pretinse încălcări, neîndepliniri a obligațiilor sau interpretării greșite a prevederilor sale, va fi rezolvată pe cale amiabilă în termen de 30 de zile calendaristice de la semnalarea în scris a acesteia, de către oricare din părțile contractante.
   2. În cazul în care nu se va ajunge la un acord, litigiile vor fi înaintate spre soluționare instanțelor judecătorești competente.

1. **Datele cu caracter personal**
   1. Părțile au convenit faptul ca prelucrarea datelor cu caracter personal care se vor schimba între părți pe parcursul derulării contractului, cum ar fi dar fără a se limita la: nume, prenume, cod numeric personal, funcție, loc de muncă, adresă e-mail, etc. este necesară în vederea executării Contractului, a îndeplinirii obligațiilor legale, precum și în scopul intereselor legitime urmărite de fiecare parte contractantă în desfășurarea propriei activități.
   2. Părțile garantează că datele cu caracter personal nu vor fi procesate în alte scopuri decât cele precizate la art. 10.1.
   3. Fiecare Parte va solicita celeilalte Părți numai datele cu caracter personal necesare executării Contractului și, în măsura în care există alt scop pentru care solicită datele cu caracter personal, va justifica această solicitare furnizând informațiile impuse de legislația aplicabilă, respectiv de art. 13-14 din Regulamentul nr. 679/2016 și/sau de orice articol sau normă care înlocuiește sau completează aceste prevederi.
   4. Fiecare Parte care divulgă date personale ale angajaților/reprezentanților săi se asigură că a furnizat acestora informațiile prevăzute la art. 13-14 din Regulamentul nr. 679/2016 și/sau din orice articol sau normă care înlocuiește sau completează aceste prevederi.
   5. Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătură cu Contractul.
   6. În cazul în care apar circumstanțe în care oricare dintre Părți acționează ca o persoană împuternicită a celeilalte Părți, sau ca un operator asociat împreună cu cealaltă Parte în legătură cu Contractul, Părțile se obligă să încheie un acord cu caracter obligatoriu în conformitate cu prevederile din articolele 26 și 28 din Regulamentul nr. 679/2016 și/sau din orice articol sau normă care înlocuiește sau completează aceste prevederi.
   7. În ceea ce privește datele cu caracter personal pe care S.C. RODOS LABORATORIES S.R.L. le prelucrează pentru prestarea serviciilor prevăzute în contract, contractul se completează cu Formularul nr. 1: „Acord privind prelucrarea datelor cu caracter personal”.
2. **Clauze finale**
   1. Prezentul contract se completează de drept cu prevederile Codului Comercial, ale Legii 111/1996 republicată și a normelor specifice emise de CNCAN.
   2. Orice comunicare între părți referitoare la îndeplinirea prezentului contract trebuie să fie transmisă in scris.
   3. Următoarele formulare transmise de prestator beneficiarului la semnarea contractului, sunt disponibile și la adresa web**:** [www.rodos-lab.ro](http://www.rodos-lab.ro):
      1. Formularul nr. 1: „Acord privind prelucrarea datelor cu caracter personal”;
      2. Formularul nr. 2: „Cerințe generale privind monitorizarea dozimetrică individuală”.

Prezentul contract s-a încheiat astăzi, ..................,în două exemplare, câte unul pentru fiecare parte.

|  |  |
| --- | --- |
| **Prestator** | **Beneficiar** |
| **S.C. RODOS LABORATORIES S.R.L.** | **..............................................** |
|  |  |
| **Director Adjunct** | **.................................................** |
| **Păpușa ANDREI** | **...............................................** |
|  |  |

ANEXA 1 la contractul nr.........../.................................

**LISTA LUCRĂTORILOR EXPUȘI**

**Tipul monitorizării: dozimetrie la nivelul întregului organism (whole body)**

|  |  |  |  |  |
| --- | --- | --- | --- | --- |
| Nr.  Crt. | Nume | Prenume | Cod Numeric Personal (CNP) | Tipul monitorizării |
|
|  |  |  |  |  |
|  |  |  |  |  |
|  |  |  |  |  |

Persoana responsabilă cu protecția radiologică (din partea Beneficiarului):

Nume şi prenume:

Mobil: ..................................................

Interval orar de contactare..................

Adresa e-mail: .....................................

Responsabil contract din partea Prestatorului: Responsabil contract din partea Beneficiarului:

Mariana SOARE ...........................................................

Tel: 021/457.48.80; 0748.031.214 Tel: ....................................................

E-mail: [mariana.soare@rodos-lab.ro](mailto:mariana.soare@rodos-lab.ro) E-mail: ...............................................

|  |  |  |
| --- | --- | --- |
| **Prestator** | **Beneficiar** |  |
| **S.C. RODOS LABORATORIES S.R.L.** | **...............................................** |  |
| **Director Adjunct** | **...............................................** |  |
| **Păpușa ANDREI** | **....................................................** |  |